Document ID: /roh_data/filtered/fineweb-2-filterrobots_roh.jsonl.gz/38003

En il 6avel gieu dal mezfinal gudogna ils Lions ordaifer cun 3:1 cunter Genevra-Servette, e decidan cunquai la seria cun 4:2. La decisiun è crudada al cumenzament dal terz terz, cura ch'ils ZSC Lions han pudì sajettar il segund ed il terz gol.
Il final tranter Tavau ed ils ZSC Lions cumenza gievgia che vegn.
Ambri resta en la liga naziunala A
Ed en il playout ha Ambri battì ils Rapperswil Jona Lakers cun 6:3. Uschia gudogna Ambri la seria, e resta en la liga naziunala A. Ils Lakers percunter ston uss dar cunter il meglier da la liga naziunala B, Olten ubain Langnau.
RR Novitads 23:00